khistorydata/jeongjo-sjw-relations huggingface dataset:
정조 17년
藥房提調臣李𡊠副提調臣沈煥之啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 17년
沈煥之啓曰右承旨徐榮輔今日不爲仕進卽爲牌招何如傳曰見有實病許遞前望單子入之待下批牌招察任
정조 17년
傳于沈煥之曰承旨房仍左副爲禮房
정조 17년
傳于沈煥之曰時囚議處照律已判下者外亦以草記擧行
정조 17년
以黃海監司李祖承狀啓各鎭城還穀未捧委折査實馳啓事傳于金翰東曰帥臣狀本亦有下敎而前道臣若能善爲豈有更煩登聞揆以國綱萬萬駭然此狀啓還下送諸鎭還弊巡營穀居多尤豈不駭然乎其所從長區處及究竟後槪聞形止一依帥狀判下知悉擧行事回諭昧爽前後藩閫何異以此意亦令廟堂知悉行會
정조 17년
以黃海兵使姜五成狀啓各鎭城還弊査實後反作未捧東里前僉使李埴等罪狀竝令攸司稟處事傳于金翰東曰鎭還一事出場無期寧有如許國綱乎此後帥臣又欲免罪更爲摘發狀聞則海西一路鎭弊將無究竟之時乎亦有回諭於道狀者此狀啓還下送今此帥臣毋論如此如彼從長區處矯弊後只以畢釐正形止馳啓而馳啓以後當屬之昧爽苟有未盡察處難免重勘令廟堂嚴飭分付俾勿如前
정조 17년
以全羅監司權狀啓道內各邑各軍代定數爻開坐事傳于徐龍輔曰此道伯事事未見恪謹奉行而今於黃白之塡代安知不一任守宰之枚報謄書登聞乎湖西之淸州永同事處分足爲本道諸邑懲羹之龜鑑此狀啓姑爲啓下更令廟堂嚴飭該道臣未盡條件益加殫心査括俾無現發於繡行以此一事續當別遣持斧之臣潛行出沒考其勤慢如是而一有泛忽先自道伯當重繩俾知先甲之諭
정조 17년
傳于沈煥之曰忠淸道按覈御史留侍
정조 17년
傳于李冕膺曰忠淸道按覈御史入侍
정조 17년
李冕膺啓曰校理洪大協旣入闕中不爲肅謝直爲出去事甚未安推考警責何如傳曰遞差
정조 17년
以康津前縣監成種仁竄配傳旨傳于金翰東曰分揀
정조 17년
林濟遠以吏曹兵曹言啓曰觀此忠淸道暗行御史尹魯東書啓則監司李亨元才本鍊達治懋周便思效毗付之責誠心克殫於撫摩期祛凋瘵之弊施措不涉於煩苛災牟停退朝家盛意而始不能嚴飭列邑致有澤不下究之歎如欲責備誠爲可惜爲言鍊達之治撫摩之政誠得道臣之體而不飭停退澤不下究至有責備之論推考警責禮山縣監柳烇本自廉詳濟以綜明野麥已登而賑設加巡倉糴各標而民受精穀明於察隱則捧稅之政不擾於村閭嚴於戢奸則徵牟之法克平其斗斛諸般施措俱有可觀隣境之民亦曰賢宰爲言凡所條陳俱係善政隣境之民皆稱賢宰則其殊績之爲最可知似當施以陞敍之典石城縣監金復光文義縣令洪大顯靑山縣監任靖周懷仁縣監卞緯鎭槐山郡守李英敎延豐縣監金弘道永春縣監李明誠丹陽郡守李協聖淸風府使徐簡修陰城縣監申大羽鎭川縣監洪大應淸安縣監李鼎烈燕岐縣監黃運祚懷德縣監金相儼鎭岑前縣監徐理修連山縣監申在維恩津縣監尹行進定山縣監鄭亮采全義縣監金思羲洪州牧使鄭東愈牙山縣監尹光心溫陽郡守李弘源天安郡守李舒永木川縣監金載華稷山縣監金在明金井察訪姜又岳栗峰察訪趙秀民陽智縣監洪旭浩龍仁前縣監林淳浩等繡啓論列旣無優異之績亦無顯著之疵竝置之忠州前牧使鄭東閔尼城前縣監申大有竹山前府使趙文彦今旣遞職新昌前縣監鄭文在已經勘配公州前判官李種徽德山前縣監金直休前因繡啓方在行査中竝勿論淸州牧使李樂培踐歷雖多年紀已衰吏奸一任民隱莫察賑資則倉穀之引用富民之勸分俱是法外稅太則城餉之那移錢還之立本皆所冒犯論其罪狀難逭重勘爲言報恩前縣監沈公著倉吏之執錢校任之出帖俱係不察之失昨年錢還所捧中二千二百兩那移防結之罪尤涉可駭爲言保寧縣監吳正根治固勤幹事多夸張抄飢則克精賑資則自備隱餘五十結掩匿不報之罪在所難免爲言繡啓條列俱係不法竝先罷後拿沃川郡守金宗範年紀衰頹事多荒廢吏奸則未能戢察至有軍保之偸弄稅納則不自照檢以致戶首之濫捧爲言永同縣監金履錫邑自僻小事何煩瑣賑資拮据雖曰無策貸下名色極涉可駭昨年停退條中七十石之歸於吏橐雖由於矇不覺察而澤不下究之罪在於所難免爲言大興郡守李觀秀疎於做事闇於察隱賑政之無實怨在窮戶貢價之代給害及還民其餘瑣謗無足枚論爲言其所論斷亦係不治竝罷黜結城前縣監朴尙春倉年之在庫分石莫察奸吏之偸弄田結之改量加報徒貽村里之繹騷三百結歸於吏橐爲言扶餘前縣監朴齊家停退四百石歸屬無處之罪合施重勘爲言兩邑守令前因繡啓方在拿問之中以此添問目取招前兵使李光燮稱以城役餉穀那移極涉可駭各樣軍器亦爲破傷爲目城餉那移旣難容貸軍器破傷亦涉疎虞揆以法意合施重勘而前以他事今方就拿以此添問目取招破傷軍器嚴飭新帥臣使之趁卽改備水使李潤謙分糶之際終欠察奸松板價濫捧之說尤駭聽聞爲目松板價濫捧事向來繡啓亦爲論列而此則旣經處分今無可論兩邑分糶之監色弄奸以致民怨山直犯斫之潛置民家勒徵白地等事繡啓條陳雖歸流來之弊而其平日不能察飭之罪在所難免該帥臣從重推考忠州營將白泳鎭譏捕剛明公州營將尹守默緝捕不擾淸州前營將李文協瑣謗無足推論洪州前營將李顯宅勤於奉職爲目而白泳鎭尹守默雖曰擧職別無顯著之績李文協旣已罪罷李顯宅方在拿處中竝置之各樣穀簿及刑具等諸條令各該衙門稟處何如傳曰允李樂培金履錫等繡啓論列諸條外籤丁一事旣聞之後不可罷職而止當別下傳敎査勘矣吳正根沈公著等事啓語猶欠分明令道伯嚴査狀聞後更爲回啓稟處金直休事兩繡啓語一譽一毁甲乙之間雖難適從而濟飢而貿租一款脫空如是分明所以行査者正爲此條也雖使道臣更覈豈愈於此乎近來違道干譽敢成習俗此人能取任怨之稱亦豈不可嘉乎以囚供直決有關後弊始雖泯默到今足可據此啓酌決道査置之直休罪名分揀當日下送時任縣監道內見窠移擬可也
정조 17년
金翰東以備邊司言啓曰卽見忠淸道暗行御史尹魯東別單則其一還穀停退有名無實黃澗昨年停退條中吏有偸弄之弊永同扶餘亦有此弊數邑如此一路可知自其翌年除非大歉皆令還納當年新還一體準捧則必有其效事也停退各穀除非大無之歲則翌年準捧若如御史之言舊還未了新停又起則將何以翌年準捧乎穡事之成就民力之紓慘旣不得預度則只當付諸道臣之審察擧行有非朝廷之定式分付者而黃澗永同扶餘等三邑旣有停退條中偸弄之弊云爾則可知實惠未究徒爲民弊此不可置之令該道另加査櫛一一釐正狀聞後稟處其一淸州永同兩邑黃白冤徵之來訴者一日之間已至千餘漏戶之類一一査出塡充事也軍丁之難簽何邑不然漏戶之飭禁何時不嚴而爲守令者不能査括漏戶以簽闕額故致有黃白混簽之弊者守令之罪已無可言而淸州永同之黃白來訴日過千餘云者萬萬驚駭當該兩邑守令爲先令該府拿問處之分付該道待逃故時一一査正俾無疊徵稱冤之弊其一松峙間路向來申飭之後牛馬通涉不至狼藉而步行樵夫終不絶跡依鳥嶺例設置別將使之把守事也松面間路之防塞前後飭禁何如則步行商賈之終不絶跡云者紀綱所在萬萬寒心帥臣邑守若能嚴飭寧有是理朝令不行於帥臣邑守而又設無前之鎭將徒貽民邑之弊乎嚴飭閫邑行旅往來申加禁戢形止每月終使之枚報本司以考勤慢而此後或有現發者則帥臣邑守各別嚴處其一沃川鄕校東西齋空虛朔望之外元無齋生之入來自今以往東西齋生各一人輪回入直事也鄕校空齋雖甚可駭此係邑守察飭何煩朝廷命令乎此非上聞之事而登諸奏御事體未安當該御史尹魯東施以從重推考之典其一具純謂以逢賊招來營校書給金命新等姓名使之捉去命新保囚病死諸囚皆被酷刑而未得眞贓營裨韓再郁捉致卞哥之妻萬般誘之以命新賊魁甚的之說納招而假托逢賊構誣良民至有傷命之擧照法勘斷以洩一路之憤事也按覈御史姑未復命置之何如傳曰允
정조 17년
林道浩以弘文館言啓曰本館上番副校理臣鄭尙愚以兼東學敎授今日禮曹褒貶時進參事晝仕出去之意敢啓傳曰知道
정조 17년
金翰東以兵曹言啓曰卽接廣智營入直哨官申尙肅手本則廣智東邊新築宮墻外面椽木六箇朽傷缺落云令紫門監卽速修改而其在愼重之道不可無申飭令該營晝察夜巡之意分付何如傳曰允
정조 17년
金翰東以訓鍊都監言啓曰因兵曹草記廣智營東邊新築宮墻外面椽木六箇朽傷缺落處廣智營入直軍五名將校一人率領限修改間晝察夜巡之意敢啓傳曰知道
정조 17년
李冕膺以義禁府言啓曰慶尙左兵使許侙狀啓內長鬐縣監李天晟罪狀令攸司稟處事啓下矣李天晟時在任所云依例發遣府羅將拿來何如傳曰殘邑廚傳之弊宜念待待命拿囚可也
정조 17년
吏曹口傳政事以徐邁修爲司圃提調李得臣爲典設提調李德鉉爲淸州牧使黃運祚爲沃川郡守柳烇爲大興郡守成肯柱爲永同縣監張益福爲長鬐縣監
정조 17년
吏曹口傳政事以李勉齊爲山淸縣監丁述祖爲禮山縣監趙鎭寧爲燕岐縣監
정조 17년
金翰東以義禁府言啓曰德山前縣監金直休罪名分揀當日下送事命下矣金直休罪名分揀之意敢啓傳曰知道
정조 17년
李冕膺以義禁府言啓曰栗浦前權管韓德載以還穀反作事頃因前統制使李潤慶狀啓拿問處之事自備邊司覆啓蒙允而韓德載病勢危重未及就囚矣今已向差待命拿囚之意敢啓傳曰知道
정조 17년
李冕膺以義禁府言啓曰因忠淸道暗行御史尹魯東書啓吏曹草記內結城前縣監朴尙春倉牟分石莫察吏奸田結改量徒貽繹騷之罪添問目取招事允下矣保放罪人朴尙春卽爲還囚發問目取招之意敢啓傳曰知道
정조 17년
李冕膺以義禁府言啓曰保放罪人還囚捧供事命下矣李顯宅依例還囚後議處而李光燮重病之餘又添毒感症勢危惡難以運動云不得還囚捧供之意敢啓傳曰知道
정조 17년
傳于李冕膺曰朝筵有開坐捧供之命而門限時始爲修啓當該執筆都事拿處該吏令該曹嚴治
정조 17년
金翰東以義禁府言啓曰李潤彬還發配所事草記批旨內更定配所發配可也事命下矣李潤彬咸鏡道北靑府定配而依例發遣府書吏押送配所何如傳曰允
정조 17년
李冕膺以義禁府言啓曰淸州前牧使李樂培永同前縣監金履錫令該府拿來反覆嚴覈期於得情置之重辟事傳旨啓下矣李樂培金履錫俱在任所云依例發遣府羅將竝拿來何如傳曰允
정조 17년
金翰東以義禁府言啓曰泰仁前縣監趙鎭奎爲先罷黜令該府拿問處之事傳旨啓下矣趙鎭奎時在任所云依例發遣府羅將拿來何如傳曰允
정조 17년
吏曹啓目粘連觀此慶尙前監司鄭大容守令察訪自備穀別單則善山府使朴綏源自備各穀爲二千四百餘石之多似當施以表裏賜給之典是白遣延日縣監朴大良自備租爲一千石靈山縣監趙榮慶自備各穀爲九百四十石零似當竝施陞敍之典是白遣高靈縣監徐季修自備租爲七百石軍威縣監朴瀅自備各穀爲五百六十石零彦陽縣監李邦幹自備各穀爲五百石零似當施以兒馬賜給之典是白乎矣事係恩賞臣曹不敢擅便上裁是白乎旀醴泉郡守金履鎬淸道郡守金在淳盈德縣令朴宗敬丹城縣監李榮祚密陽府使李㝡源寧海府使尹得孚榮川前郡守李勉兢興海郡守朴師默知禮縣監李采長鬐前縣監李天晟昌寧縣監洪景斗大丘判官李端亨陜川郡守李義逸海南縣監李元祥泗川縣監李旭祥柒谷府使柳鎭爀昌寧前縣監李義福巨濟府使柳弘源省峴前察訪李元八黃山察訪李顯默占村察訪金獻行昌樂前察訪金致正自如察訪權文度自備各穀多不過四百石少則爲十石而俱無治績之可言不必賞典之猥及竝置之是白遣東萊府使尹弼秉自備各穀爲一千餘石而近密分憂與他有異置之是白遣宜寧縣監南麟耉順興府使許睓草溪郡守尹昇東咸安郡守沈縯尙州前牧使李趾采金海府使李文喆晉州牧使朴宗厚漆原前縣監成彦霖星州牧使李命杰河東前府使李謙會固城前縣令元永龜三嘉縣監鄭在中慶州前府尹姜彝正比安前縣監趙亨逵熊川前縣監金輔明蔚山府使李敏亨昆陽郡守宋綸源玄風前縣監洪大默鎭海縣監成道種等自備穀物雖有多寡之別上項十九邑旣入於繡啓論列之中不可以補賑一事循例論賞亦竝置之是白遣安東府李太亨前府使金履翼靑松府使韓光近仁同府使尹衡東咸陽郡守尹光碩豐基前郡守李廷仁金山前郡守李性淳義興前縣令李厚源慶山縣令趙命喆居昌縣令兪漢純開寧縣監李學永奉化前縣監李尙榮眞寶前縣監金獻祚慈仁縣監崔粹翁義興前縣監趙鎭大新寧縣監李英胄禮安縣監尹瑩英陽縣監朴道翔聞慶縣監朴彝源山淸前縣監李德鉉安義縣監朴趾源安奇察訪金華儉長水前察訪崔廷幽谷前察訪趙錫晦金泉前察訪洪大協沙斤察訪趙翰逵等自備穀物數旣些少且係私賑一竝置之何如判付啓依回啓施行爲良如敎
정조 17년
吏曹啓自粘連啓下是白有亦觀此慶尙前監司鄭大容繡啓中守令及畢賑後各邑善賑論列狀啓則星州牧使李命杰以審災已勤抄飢不略而性旣尙寬縱慮奸吏之倖逭衰且節飮今無醉杖之招怨爲言晉州牧使朴宗厚以自來熟手克了大賑到底誠意庶責劇務爲言順興有使許晪以千包自備闔境全活輕率之政剖決之錯旣自惕勵姑無顯疵爲言金海府使李文喆以優請公貨參量散貸多辦賑資預先措置穀旣精實斗給優厚爲言成安郡守沈鏔以兩歲營賑一心效力分給之精實還民亦頌移轉之責應防民有賴爲言昆陽郡守宋綸源以分賑移粟誠心應接雖非剸理之通才庶免越法之大眚爲言三嘉縣監鄭在中以旣往之政無處覓疵目下之惕念隨事有效爲言宜寧縣監南麟耉以警惕之意在今尤切自備各穀爲千包爲言鎭海縣監成道種以刑杖之或濫得謗於新到而治規之不疎可驗於賑政爲言上項九邑守令之道啓論列雖有治績之優劣自備之多少當初繡啓中擧有疵政有此畢賑後査實啓聞之擧則到今設有惕勵改圖之事特不過贖愆而已論賞一款非所可論一竝置之是白遣慶州前府尹姜彝正尙州前牧使李趾采河東前府使李謙會金山前郡守李性淳固城前縣令元永龜比安前縣監趙亨逵玄風前縣監洪大默眞寶前縣監金獻祚漆原前縣監成彦霖熊川前縣監金輔明等今旣遞職亦竝置之是白遣草溪郡守尹昇東以才能不逮柔善太過下吏奸竇或慮疎漏爲言才旣不逮從又柔善吏奸之竇莫之防塞則小民之受弊不言可知其所論列不可仍置罷黜是白遣蔚山府使李敏亨以貿敗穀物富民之稱冤旣多防禁海弊閫屬之取謗轉甚扶抑或過毁譽相半爲言毋論富民與閫屬或冤或謗旣如是藉甚則不可以毁譽相半仍以置之爲先拿問處之是白乎旀昌原府使李汝節以每當賙賑詳察飢民形色若有浮黃者加給米醬期於蘇醒還民之最貧困者白給糧饌勸其農作官門外結幕境內流丐一一召集繼給米饌各邑行乞一竝許接城堞修改赴役之丁俱有勞力而食少若論役處所入與還賑民救急所費將不至幾千金究其誠意寔出殫竭爲言治績之茂著賙飢之殫竭非但闔境飢民之賴活至有各邑行乞之許接城役賑政一時竝行自備所入亦云不些則其所誠勤極爲可尙似當施以壐書表裏之典永川郡守朴明淳本邑農田之灌漑多賴堤堰大水暴至幾皆潰破則先審災形從察飢口催科適其分數付賑宜於先後田民之無種堰役之乏糧者面諭助給及時興作自備各穀爲九百餘包實有活千之譽爲言賙飢課農誠勤俱優而自備穀物又近千包是白遣機張縣監李宗海以己自歲前五等賙救隨其緩急免其顑頷諸般戶役一切蠲減安集之方靡不用極及當公賑亦自添補𥳽精厚分抄拔適宜闔境濱危之命皆能及春而蘇醒自備各穀爲八百餘石其賙飢之勤勞補賑之多寡極爲可尙爲言以至殘之邑當大無之歲諸般官用一竝蠲減賙飢分賑各適其宜而自備穀爲八百餘包上項兩邑守令似當施以陞敍之典上裁是白乎旀梁山郡守成種仁以昨年風雨之災左沿之中梁山爲最而若論民勢農形不可與癸卯丙午同年云而倘非該郡守之積費憂勞則以彼至殘痼弊之邑偏困獨凶之民實無以自力延命而亦能全活斯民奠居是邑實非始料之所及先自未寒預究賑資峽野迂僻無不躬審甁罌儲乏探問救急跋涉風露奔走東西移粟繼巡恪勤治規不近求譽而成效可驗於實績則奚但闔境之頌惠最爲一路之稱頌爲言以最尤甚處積費憂勞消詳接濟能得全活奠居其他治規亦多實績雖爲一路之稱頌而侍從分憂道理則然是白遣松羅前察訪李可運以本驛尤甚災邑三百餘飢口終始賙恤驛民之應納官用一切蠲減屯田所出五百餘金添補立馬之價內外驛民有口皆頌自備穀爲二百餘石爲言賙飢蠲減殊極可尙而係是職分內事自備穀物旣不滿三百包論賞一款竝置之是白遣以繡啓中守令待畢賑査實狀聞事飭敎不啻截嚴則當初修啓時固當以賑政時善與不善繡啓後改與不改一一條陳而不此之爲致勤飭敎更爲封啓者事體道理俱極未安其中亦不無前褒而後貶者雖以善賑褒啓言之始也八邑今忽減半事欠誠勤不可無責慶尙前監司鄭大容從重推考何如判付啓竝只依允爲旀通一道設賑與十餘萬石賑穀可謂罕有之例是去乙及其賑事告訖而考績黜陟也所罷官者殘弁尹昇東一人則此果爲懲勵七十州長吏之政乎適增其貽羞瞻聆而已有辱朝廷莫甚於此昇東勿罷其可勘不可勘更令新道伯拔例考察不待殿最限滿使之從所見狀聞後稟處爲旀李敏亨段富民之怨曰由貿販卽此一款他可推知況且論列諸人中足爲大吏乎施以罷職之典李命杰段衰且節飮云者非斷飮卽由衰然則難責劇地剸理改差爲旀梁山郡守成種仁之誠勤不可以侍從勿論特擢通政大夫星州牧使爲旀昌原府使李汝節之能知報效於北邑奬拔之餘者固可嘉卽亦職分內事壐書過矣待準朔卽爲陞敍調用爲旀永川郡守朴明淳治績嘉尙不可循例承傳而止今日口傳政收用爲旀松羅前察訪李可運濟活之勞豈可勿論上弦弓一張賜給如無職則甄用爲良如敎
정조 17년
沈煥之啓曰永川郡守朴明淳今日陞遷事命下而年限已過云何以爲之微稟傳曰然則有聲績人口傳擇差
정조 17년
吏曹口傳政事以吳鼎源爲梁山郡守星州牧使單成種仁
정조 17년
戶曹啓目粘連後倉洪船致敗狀啓回啓云云嶺南沈船之啓上撤未幾湖南臭載之報踵又登聞國綱所在已極無謂而苟究其源皆出於晩裝之弊也本道下流諸邑處在僻遠難於覓船每致裝運之過期朝家曲軫其弊特許一道初運則道臣守令宜體至意趁卽裝送不失當納之限是白去乙船隻則解凍卽發到泊於二月之內而三月裝載四月上納自是法典所載故欲免過限之罪先以略干石許載治送裝發之狀而其畢裝駕海每患許久遲滯拖到積雨海暗之時今此光陽順天俱以初運之邑裝載在於三月之內而六月始過湖境海路雖曰候風寧容如是稽緩乎船格之逗遛作奸固已痛惡而該邑之裝運過時其罪尤大光陽縣監李祖範順天府使洪述祚爲先罷職令該府拿問重勘該邑之晩裝不能察飭責在道臣全羅監司權爲先從重推考瑞山前郡守鄭時采段旣到致敗之處不思拯溺之道切切於彼疆此界以致穀物之多日浸水所斤前僉使金命嶷段不念稅穀之至重但知境界之推諉者俱極可駭不可以已遞置而不論令該府拿問嚴處泰安縣監韓永逵段雖在嶺船致敗之處托以穀物曬乾不卽馳進駒拯之狀尤極可駭是白乎乃旣以後漕倉洪船致敗地方官方在拿來嚴問之命姑不擧論是白遣護送監色依新定式嚴刑遠配爲白乎旀忠淸監司李亨元段漕稅船致敗前後相續於本道之境沿邑水護不能察飭之失有所難恕從重推考船格之情節鉤覈穀物之衙門區別等事待具格登聞更爲稟處何如判付啓依允爲旀光陽順天下去船隻果能趁期下去而該邑故爲緩裝晩發則該倅依回啓罷拿令該曹口傳另擇待下批辭朝萬一中路逗留罪在船人其委折爲先關問該道詳査報來後更爲草記稟處而船人犯科與否與該司堂上卽爲査實爲良如敎
정조 17년
禁府啓目庇仁縣監任長源原情云云傳旨問目內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓以草記議處照律爲良如敎又啓目扶餘前縣監朴齊家原情云云傳旨問目內辭緣泛稱遲晩刑推得情何如判付啓渠供如此令該道詳査狀聞後議處渠則保放爲良如敎又啓目泰仁縣監趙鎭奎原情云云傳旨問目內辭緣泛稱遲晩刑推得情何如判付啓以草記論理議處因爲照律爲良如敎又啓目海美縣監申啓文原情云云傳旨內辭緣泛稱遲晩所當請刑是白乎矣曾經都摠經歷勿爲請刑載在大典通編議處何如判付啓公罪草記勘放待城門開卽爲還官爲良如敎又啓目結城前縣監朴尙春原情云云問目內辭緣一辭發明終不直陳究厥罪狀誠極痛駭刑推得情何如判付啓除刑推議處爲良如敎又啓目栗浦前權管韓德載原情云云問目內辭緣泛稱遲晩刑推得情何如判付啓除刑推以草記議處照律爲良如敎
정조 17년
癸丑六月十三日辰時上御誠正閣藥房入侍時提調李𡊠副提調沈煥之假注書金景煥記注官承膺祚記事官洪樂游直閣金祖淳以次進伏訖𡊠曰日熱如此聖體若何上曰一樣矣𡊠曰王大妃殿氣候何如上曰一樣矣𡊠曰惠慶宮氣候何如上曰一樣矣𡊠曰醫官待令矣上曰置之可也上曰左承旨左副承旨入侍出榻敎賤臣承命出傳行左承旨林濟遠右承旨李冕膺偕入進伏煥之曰本院褒貶今當磨勘而臣與注書徐有聞有相避之嫌則勢難奉行臣所帶職名許遞之意敢此仰達矣上曰何必遞職爲辭以注書之褒座不參書中可也上曰進御加減淸肥飮自今日一貼式煎入出榻敎上曰直閣兼帶文任改差出榻敎命藥房先退𡊠等退出命書傳敎曰今聞該房言諸司褒貶因提調不備多有不得磨勘處云大臣所管衙門外典設司司圃署提調許遞令該曹口傳差出待下批牌招使之限內磨勘兩提調衙門依昨年特敎令行公提調磨勘事分付又命書傳敎曰守令有闕之代令該曹口傳差出待下批皆令不多日辭朝又命書傳敎曰籤丁黃白之弊朝令不啻申嚴如干口現發旣聞則不可不嚴處今此兩邑則繡啓中至曰淸州之黃白來訴者一日千餘人永同亦不下此數云云十猶駭矜過百踰千此豈成說乎昔在先朝以畿邑籤丁之不察駕臨通衢處分何等截嚴而今聞湖郡有過千口無告冤徵之弊其在仰述先朝處分之道其敢尋常拿勘乎淸州前牧使李樂培永同前縣監金履錫爲先令該府拿來反覆嚴覈期於得情置之重辟懲勵他倅所謂冤懲之千餘口令道伯別定剛明査官與地方官眼同釐正而實數之果然與否先卽査啓以爲參證於囚供事令廟堂該府知悉濟遠曰昨伏見湖西暗行御史尹魯東書啓別單則栍邑及沿路外擅自周行殆遍一路揆以事例已極可駭其餘格式之違誤辭語之屑越種種疵纇不一而足且況繡啓體段本自嚴密毋敢倩寫前例則然而今此啓單異手各書精粗懸殊誤字落書文理不接節節乖錯事未前有不可但以不審論御史尹魯東從重推考何如上曰當處分矣出擧條上曰向日保放時囚今日內捧供以入賤臣承命出傳上命書傳敎曰繡衣封書事體至嚴若無沿邑竝探之措語則過去地方邑倅猶不敢一體論列今番繡行也李肇源之錯看封書已萬萬疎忽而此繡衣又未免不謀而同栍邑之外乃敢私自取捨泛及山沿甚至有重踏他繡衣已出道之地者亦可謂奉使僨誤況身在潛蹤之中署送關帖事未前聞種種擧措節節輕率忠淸道御史尹魯東施以不敍之典命讀公事判付訖命退承史以次退出
정조 17년
癸丑六月十三日酉時上御重熙堂左副承旨忠淸道按覈御史同爲入侍時左副承旨李冕膺假注書金景煥記注官承膺祚記事官洪樂游御史洪大協以次進伏訖上曰御史進前大協進伏上曰具純之逢賊一事亦一疑案而今見書啓逢賊則果是眞的矣大協曰書啓已爲條陳更無可達而各人等反覆究問逢賊則果然而具純誣人之罪不在逢賊與否矣上曰金命新之致死其果染癘耶大協曰初無被杖之事果以染癘而致死其妻亦染癘而死矣上命書傳敎曰今番公州牧按覈之擧卽三大疑案也其一具純之不逢賊而曰逢賊其二金命新之威逼殺與邂逅死其三所謂知世大監或大師或郞之稱號欲知具純之白做與否觀此繡啓逢賊則分明云而三人招供足爲左契矣命新夫妻之死染癘丁寧云而命新不被一杖竝與平問不爲則謂之由渠猶未必十分的然矣所謂稱號自前無職穿窬之流嘗有言說云而此說繡衣聞於土着者土着者亦聞於德坪之金矣又況三條按覈皆有段落之歸趣到人雖日取十招於具純豈有究竟之時乎大抵挾渠私憾惹出葛藤錄給姓名於兵營廉吏於是乎物件則幻少而爲多命新則橫罹而茹冤究厥致此之由一則具純之無狀也二則具純之不良也渠以朝官得此罪名査案狼藉十目難掩渠雖喙長焉敢發明至於大監大師等不經無倫之說渠之得免自做在渠可謂再生之秋旣非自做則別無更問於渠者然渠之生出獄門非惜於渠也欲使勿斃於囹圄禁府嚴囚罪人具純絶島減死定配以謝金命新夫妻之恨語雖俗耳眞所謂可以喩大李光燮事此正非人情不可近渠與具純纔免世嫌則挺身右袒若己逢賊鐵椎四箇之達夜打造何其擧措之太甚乖舛而純札謄本出自裨囊道臣繡衣無不目見渠之厚於所薄不可以厥札之有往無覆難脫浴裸之譏無論如此如彼盜亦人耳降氣而恕觀無疑處索疑求生於必死如是宅心如是聽理然後人無枉死死不齎冤而光燮抑獨何心縱吏而莫察奸僞委裨而若仰頤指彼命新之死究其所由純與光燮無異於百步五十步且況渠家將家也將種自異行己之崖異決非美奇目下所犯亦由於胸中膜塊之只在與道伯較擊苟不然也上營鎭將何可拿去乎似此武弁若不嚴法重繩非所以杜後弊活渠家之意待病間還囚他罪目捧供後時囚罪人李光燮遠地勿限年定配所謂兵裨韓哥令道伯嚴刑三次遠島爲奴尋常訟獄宜加詳愼況人鬼之別在於反覆間則具純逢賊一款道狀與繡啓不無徑庭如是處分之後道臣豈可無罪忠淸監司李亨元施以罷職之典又命書傳敎曰湖西諸倅査啓尙不來到必因按覈奉命之行而然今則旣處分尤無可引之端査啓皆令不多日內修啓俾無時任諸倅瘝曠之弊事令廟堂嚴飭錦伯處命讀公事判付訖仍命退承史以次退出
정조 17년
行都承旨沈煥之坐直行左承旨徐龍輔坐直行右承旨林濟遠坐左副承旨李冕膺坐右副承旨金翰東坐同副承旨林道浩坐注書徐有聞病一員未差假注書鄭文始仕直金景煥仕事變假注書李弘達仕
정조 17년
傳于李冕膺曰傳香承旨馳詣宗廟景慕宮奉審摘奸以來
정조 17년
傳于林濟遠曰下直守令留待
정조 17년
傳于金翰東曰禁府堂上入侍
정조 17년
傳于李冕膺曰左副承旨入侍
정조 17년
傳于金翰東曰推考房承旨入侍
정조 17년
林濟遠啓曰殿最開拆只隔一日而吏曹褒貶尙未磨勘行吏曹判書金文淳卽爲牌招以爲趁時擧行之地何如傳曰允
정조 17년
林濟遠啓曰未下直守令當日辭朝事命下矣山淸縣監李勉齊燕岐縣監趙鎭寧兩司俱不得署經云兩司未肅拜呈告人員竝卽牌招以爲署經之地何如傳曰竝許遞前望單子入之待下批牌招署經
정조 17년
兩司前望單子入之大司憲趙宗鉉執義尹在醇掌令李挺龍李鎭宅持平姜文煥金憬大司諫申光履司諫李龜雲獻納兪岳柱正言李光鉉池德斌落點
정조 17년
金翰東啓曰未下直守令當日辭朝事命下矣山淸縣監李勉齊燕岐縣監趙鎭寧庇仁縣監鄭雲達諫院則旣已署經憲府則掌令李鎭宅牌不進執義尹在醇掌令李挺龍持平金憬俱在外持平一員未差只有大司憲趙宗鉉一人無以備員署經未差之代政官牌招開政差出待下批仍卽牌招以爲備員署經之地何如傳曰兩司違牌及在外人許遞前望單子入之侍下批牌招署經
정조 17년
兩司前望單子入之執義姜忱掌令金晦彬南必錫持平吳鵬南趙彦哲正言洪鳳周李柱延落點
정조 17년
金翰東啓曰執義姜忱掌令金晦彬牌不進罷職傳旨今方捧入而掌令南必錫持平吳鵬南趙彦喆俱在外只有大司憲趙宗鉉一人無以備員署經何以爲之敢稟傳曰兩司在外人許遞前望單子入之違牌諸臺只推與新保授諸臺待下批牌招
정조 17년
兩司前望單子入之掌令金祖淳持平鄭繼忠金驥燦正言權漢緯玄重祚落點
정조 17년
吏曹口傳政事以林性運爲蔚山府使
정조 17년
吏曹口傳政事蔚山府使林性運豐德府使鄭東協相換
정조 17년
吏曹口傳政事以鄭雲達爲庇仁縣監
정조 17년
傳于林濟遠曰蔚山府使豐德府使除朝辭赴任
정조 17년
傳于林濟遠曰今因前望落點見之持正前單中張至顯尙在校書分館中特爲蕩滌事分付因此又思之旣命分館於藝閣則銓曹當以芸閣收用而近來此規有名而無實此後嚴飭銓曹俾勿如前
정조 17년
徐龍輔啓曰慶尙道暗行御史李相璜旣入闕中謂有身病不爲祗肅事體未安推考警責何如傳曰實病果然云勿推
정조 17년
徐龍輔啓曰吏曹判書金文淳牌不進推考傳旨今方捧入而本曹褒貶事體尤別開坼隔日尙不磨勘事甚未安更卽牌招以爲擧行之地何如傳曰重任難以數遞意謂亦或可强矣更聞供職其勢誠難云今則開坼隔夜不可一味相持任其瘝曠行吏曹判書金文淳今姑許遞與參判參議未差之代前望單子入之待下批牌招貶坐使之待朝擧行
정조 17년
吏曹堂上前望單子入之判書李文源參判丁範祖參議李勉兢落點
정조 17년
徐龍輔啓曰新除授政官今夜內承牌違牌勿爲呼望事命下矣吏曹參議李勉兢承牌來詣闕外而以前任榮川郡守方在解由未出中何以爲之敢稟傳曰勿拘
정조 17년
吏曹口傳政事以鄭昌耆爲居昌縣令
정조 17년
以金成鎭囚單子傳于金翰東曰分揀放送
정조 17년
李冕膺以弘文館言啓曰本館上番副校理臣鄭尙愚以禁衛營從事官今日本營上下坐起時晝仕出去之意敢啓傳曰知道
정조 17년
徐龍輔以備邊司言啓曰卽見慶尙道暗行御史李相璜別單則其一賑邑自備大係民弊取用還穀之後其所充上不過預貿立本等料理而輕價勒俵取其餘剩名曰自備民受其害令道臣區別査聞俾不與於論賞之列以示警後事也賑邑之虛張自備耗害公穀誠如繡衣所論而一道之中居昌旣登繡啓則其在懲後之道不但不爲擧論於論賞之列宜有別般勘罪之擧該縣監兪漢紀令該府拿問處之外此諸邑必多此弊分付道臣一一査正俾除秋後預貿立本之弊此後若有犯科之邑倅則道臣狀聞請勘如或掩匿而從後現發則竝與道臣而嚴處之意定式施行一體知委於諸道其一麥事又歉民勢渴急而倉庫在在枵然實無發廩之望令廟堂關飭道伯別講接濟之策事也本道旣經大賑麥又不登目下接濟之道宜有措處之策還賑之餘道內形勢無以詳知分付道臣從長講究使之登聞其一各邑儲置加用居多事也收租頒降時上納之數比前增加故本道儲留自致縮少此則分付惠廳使之善處俾無加用之弊而庫中虛實雖無可閱用下文簿豈無覈實之道乎謂無可論初不反閱恐欠按廉之體其一故縣監李遇芳忠孝兩全合有旌褒之典事也遇芳以乃父之子矢復父讎挺身討賊其所成就可謂卓然此則令該曹稟處其一金泉屬三驛位土川反沙覆餘存些少實無支堪之勢事也土地之所收旣縮驛路之應役自如其在軫恤之道合有矯救之策分付道臣商量蘇革之方俾爲奠安之地其一忠州尙州善山三邑城堞稍待年登着意修繕事也邑城之一任頹廢實非當初設始之本意分付道帥臣參量年事與民勢使之次次修補期於完築爲宜其一自禁松峙路之後尙州松面數三里民人無路通行別開樵徑面里移屬湖西間路一切防塞事也纔防松峙又開別徑殊乖重關防之意事當別加嚴束一切禁斷而兩界民人潛相往來終非設法可禁之事嶠南一面之割與湖西繡衣之論非無意見而土地分割之際兩道之利害形便有難遙度令兩道道臣往復相議報本司後稟處其一寺奴婢自經庚戌査正伊時則貢弊大減而數年以來逃故相續侵隣懲族之弊無邑無之事也年前貢摠釐正之時邑有當納之定數道有推移之餘額科外不得濫徵越境而不得侵漁前後飭敎不啻申嚴已成一副定制德意所遍宜無滋弊之理而繡衣之論列如此則其間或有別般生弊之端而然乎更令道臣査究釐正毋敢違越定式其一軍政疊役爲本道之痼弊而尙州爲最書院十處校院各差備濫定之數合爲三千二百三十四名令廟堂關飭該道一按通編定額餘竝刊汰移充軍保事也軍丁疊役何道不然而良丁日縮職由於校院募丁科外冒濫之弊一竝沙汰充編軍籍惟在道臣守令按法擧行分付道臣嚴飭邑倅一一釐正俾無黃白虛伍之患而仍令諸道一體査括充定期有實效其一居昌庚戌舊還當捧之數尙餘一萬五千石今年還穀幾乎傾庫且有昨年停退一時督捧則居民無以息肩更定年限使之排年備納事也年事之豐歉民力之舒慘姑難預度此則待秋成令道臣參量事力年分修啓時同爲稟請其一忠州山火田多是耆老所軍器寺收稅者而導掌濫數執卜事也火田收稅從實執卜如或濫執自本道直爲刑配旣有申明之飭敎則一味任他慢不察飭極爲駭然道臣推考所謂導掌令該道一遵受敎査出刑配後形止使之報本司其餘諸條別無可以稟處者一竝置之而其中居昌善山二邑各有房嬖云旣已現發之後不可置而不論兩邑守令依法典竝爲罷黜繡衣別單體段自別上而國計利害下而民間疾苦之可合上徹於聰聽者始乃枚擧陳聞而今此繡啓所論非不多矣只從齎去事目有若逐段條對事非緊關語涉張皇御史李相璜推考何如傳曰允賑穀之不拘無例隨請皆許欲禁料理之弊而諸倅所犯如許其可曰道有道臣乎嶠南若此則兩湖可知嚴飭三道已現發外各邑一竝査櫛還錄而萬一泛忽道伯隨現重勘至於本道穀簿之枵然萬萬不成說嚴飭道伯逐邑料量仍以接濟措處兩件事勿以循例看過別具意見狀聞事分付故縣監李遇芳之旌褒事年前欲與類此者一體施行而在其時則以人數之太多廷議參差未免姑置遇芳之棹楔夫誰曰不可乎依施寺奴貢之依舊侵徵事萬萬駭然年前詢問後姑不指一回下者將欲大加釐正而釐正姑捨是侵徵反如彼國有紀綱焉敢乃爾付之道伯竭心對揚無負差遣之本意事嚴飭分付可也
정조 17년
沈煥之以戶曹言啓曰光陽順天稅穀合載船隻致敗事本曹覆啓判付內光陽順天下去船隻果能趁期下去而該邑故爲緩裝晩發則該倅等依回啓罷拿令該曹口傳另擇待下批辭朝萬一中路逗遛罪在船人其委折先爲關問該道詳査報來後更爲草記稟處而船人犯科與否與該司堂上卽爲査實事命下矣臣頤之與舟橋司堂上金文淳船隻之到泊稅邑日字及光順兩邑之裝船發送月日反覆査問於訓局船船主曺昌大則以爲正月晦日治送船隻之後四月初生始有一次人便而只聞來人所傳則光陽縣稅穀今已裝載四月初五日間當轉向順天府添載云而當初到泊於光陽伊後發船於順天日字更不聞知云船主之言旣不得指的日字則兩邑之緩裝晩發無以硬斷若以兩邑裝發狀啓觀之光陽裝載在於三月十三日順天裝載在於三月二十七日則船隻到泊光陽在於二月之內可以推知而今以湖西道臣査啓言之船人招內自順天離發在於四月二十五日云自光陽始發之日至順天擧帆之日則其間恰爲五十餘日其逗遛不發必由於裝穀之遲滯或出於船漢之犯科而自京司實無覈出之道該邑畢裝在於何日與船人發船亦在於何日旣已謹奉傳敎關問該道事實眞的覈得然後罪在邑倅罪在船人可以詳知待其査報更爲稟處何如傳曰允
정조 17년
徐龍輔以兵曹言啓曰依傳敎義禁府坐起擧行書吏金潤迪決棍十度之意敢啓傳曰知道
정조 17년
徐龍輔以壯勇營言啓曰本營將校射會時連六巡全布人依節目別單書入之意敢啓傳曰加資屬耳邊將除授
정조 17년
李冕膺以義禁府言啓曰嚴囚罪人具純絶島減死定配事命下矣臣等卽爲開坐依下敎謹以傳敎洞諭於罪人具純處後全羅道康津縣薪智島減死定配而依例發遣府書吏押送配所之意敢啓傳曰知道
정조 17년
李冕膺以義禁府言啓曰時囚罪人申啓文原情公事判付內公罪草記勘放待城門開卽爲還官事命下矣申啓文以不應爲事理重律杖八十公罪收贖待城門開卽爲還官事嚴飭放送之意敢啓傳曰知道
정조 17년
李冕膺以義禁府言啓曰時囚議處照律已判下者外亦以草記擧行事命下矣時囚罪人朴尙春繡啓所論諸條一辭發明其在獄體不可徑加勘斷而前此行査之啓未及登徹更爲分付道臣一體査實狀聞後稟處李顯宅繡衣奉命事體自別只憑祕關初不審愼發送校卒使之追躡事極痛駭以此照律罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣李顯宅杖八十收贖奪告身三等放送趙鎭奎觀其所供衙客之捧賂雖或發明官貿之責出富戶係是法外則旣知爲弊因循襲謬者萬萬可駭不可以數朔前矯弊有所寬恕任長源賣鄕捧錢雖出補賑之意旣犯飭敎則有不可容貸竝以此照律罪取考律文則大明律製書有違條有曰凡奉制書有所施行而違者杖一百大典通編推斷條有曰犯私罪杖一百告身盡行追奪雜令條有曰王府決杖者代以金贖矣趙鎭奎任長源各杖一百收贖告身盡行追奪放送韓德載還穀法意何等嚴重而流來舊逋旣未準捧敢以了殺樣質言統帥者究厥所爲殊極可駭以此照律罪取考律文則大典通編倉庫條有曰還上反作守令徒三年定配又五年禁錮大明律詐僞條有曰凡奏事詐不以實者杖一百徒三年名例云二罪俱發以重者論大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣韓德載從重論杖一百收贖告身盡行追奪黃海道長連縣朴山驛徒三年定配又五年禁錮而以議啓內辭意具罪名依例發遣府書吏押送配所何如傳曰允如有功議各減一等可也
정조 17년
徐龍輔以禁府言啓曰趙鎭奎任長源各杖一百收贖告身盡行追奪李顯宅杖八十收贖奪告身三等申啓文杖八十以公罪收贖韓德載杖一百收贖告身盡行追奪又五年禁錮徒三年定配照律草記批旨內如有功議各減一等事命下矣趙鎭奎五代祖潝靖社功臣淸原府院君異姓三寸親云功議各減一等杖八十收贖奪告身三等李顯宅五代祖曙靖社功臣云功減一等杖七十收贖奪告身二等任長源無功議云而韓德載卽接其呈狀則母年七十無他兄弟云故取考律文則大明律存留養親條有曰凡父母老疾應侍家無以次成丁者若犯徒流收贖存留養親矣韓德載以其母年七十無兄弟獨身杖一百徒三年定配收贖告身盡行追奪又五年禁錮何如傳曰允
정조 17년
吏曹啓目粘連觀此慶尙道暗行御史李相璜書啓則知禮縣監李采段以綜明之治濟以殫竭糴糶之精不似災歲之穀賑濟之善大騰飢民之頌至於斷訟之明束濕之嚴實蹟旣著闔境俱稱爲言糴糶之政不似災歲賑濟之善大騰民頌以至斷訟束濕旣著闔境之俱稱則其治績之爲列邑最可以推知似當施以陞敍之典是白乎矣事係恩賞臣曹不敢擅便上裁是白乎旀開寧縣監李學永段以剛嚴故吏屬知戢明核故倉簿不虛賑事之勤勵隣民亦稱糴政之精實沿路所罕治績政規爲列邑最爲言而臣與該縣監有娚妹應避之嫌揆以公格不敢可否置之是白乎旀咸昌縣監李榮運段以災歲賑事之務從優厚民弊僧役之蠲減蘇殘爲言聞慶縣監朴彝源段以勘災之最精惜穀之多貯無怨有譽爲言延豐縣監金弘道段以調飢分還別無疵欠爲言利川府使沈禧段以抄饑濟急災歲大惠爲言廣州府尹徐有臣段以不見作爲之跡自成恬靜之治爲言連原察訪鄭東愼段以誠勤之治郵卒騰頌爲言繡啓論列旣無優異之跡亦無顯著之疪竝置之是白乎旀尙州前牧使李趾采段以聰明不逮威令不行鄕奸吏猾莫之操束穀簿反幻恰過七千餘石災政偸弄實爲四百餘結此雖與身自染指煞有分間是白乎乃其矇然不察之罪不可以已遞置而勿論爲言善山府使朴綏源段以賑穀之自備雖曰數多或從料販中出殘戶給錢不過沽衒之歸倉簿三百石之虛留莫察欠逋災政二百結之見瞞大是昏憒斷訟決獄吏多干政爲言居昌縣令兪漢紀段以民怨專在於立本而立本亶出於補賑其立本千餘石之數與補賑千餘石之數恰然相當料販雖係法外旣與無所歸屬有異而吏奸莫察於偸弄鄕謗多由於差任爲言三邑守令之繡啓論列俱係不治而況穀簿之幻弄災結之偸竊雖皆歸之於奸猾而其全不照察一任欺蔽者已極矇然而至於立本之補賑差任之多謗尤屬可駭竝先罷後拿何如判付啓竝只依回啓施行爲旀每誦漢帝其惟良二千石之語歎其深得治體字牧之得人勝似萬包賑飢是如乎善治如彼善賑又如此又況是誰之孫而是誰之家乎知禮縣監李采何拘郡守履歷特擢本道三品職見窠口傳啓下爲旀繡啓論列極爲精約其所譽訾必有料量是豈非多年簪筆之效乎旣嘉其人則宜用其言開寧縣監李學永待窠首擬郡守爲旀咸昌縣監李榮運聞慶縣監朴彝源等陞敍段置不可循例回啓不待窠出卽擬爲旀李趾采之罪不可但以不逮言若有一分嚴畏之心昨年飭敎之下焉敢若是無狀各項所犯歸之吏奸者繡啓未免巽軟旣聞之後先從聞之者當嚴處趾采道內最遠地竄逐善山居昌事罷拿之請雖已依施而捧供則當發明待其供行査太不新奇嚴飭道伯與別單論列條件爲先詳査狀聞以爲懲一之地事分付爲良如敎
정조 17년
吏曹口傳政事以閔斗爀爲宗廟令善山府使單李采
정조 17년
吏曹口傳政事以李秉淳爲知禮縣監
정조 17년
兵曹啓目粘連啓下是白有亦觀此慶尙道暗行御史李相璜書啓則尙州營將金載仁段賊贓必歸本主捕校罕出村里爲言金烏山城別將陳德履段悉心營賑自備穀數爲八十餘石軍餉之自當充納米租爲二百石零隨處殫竭爲言鳥嶺山城別將曺以周段職務別無毁譽爲言忠州營將白泳鎭段人旣精明譏詗亦能擧職爲言而尙州營將金載仁忠州營將白泳鎭鳥嶺山城別將曺以周等段繡啓論列不過是鎭將職分內事而別無顯著之蹟竝置之爲白乎旀至於金烏山城別將陳德履段頃因本道畢賑狀本稟處有更令新道伯詳考實蹟狀聞以爲別般論賞之命敎是白如乎待新道伯採實登聞後稟處何如判付啓竝只依回啓施行爲旀金烏別將陳德履事前有閫狀道啓而使之査聞稟處者意在審愼今觀繡啓益覺嘉尙聞其履歷亦不過殘營微官眞所謂人才不擇地者也此等之人豈可例給加資張而止乎加里浦時僉使之減等決棍未免失刑汰其人今日內口傳差擬待下批除朝辭赴任事分付爲良如敎
정조 17년
兵曹口傳政事以陳德履爲加里浦僉使
정조 17년
行大司憲趙宗鉉大司諫申光履司諫李龜雲獻納兪岳柱副校理魚用謙鄭尙愚修撰高宅謙副修撰宋民載李遇濟啓曰鄭致達之妻凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚獜之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉以爲合辭之啓合辭之啓又閱幾年而轉以爲伏閤之爭當日處分迺至於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧乎噫嘻此賊之有萬戮難赦之罪者殿下之所當洞燭者也無一分可恕之端者殿下亦當俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者而過曰恐傷先王之德也欲體先王之心也此則有大不然者先大王之於渠止玆至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王之日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理明精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地啄息自如防守不嚴以揆賊事觀之凶招中所謂敝貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈胳之相關者此而置之則又不知幾箇凶賊接跡而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽動之窩窟而近畿尙置思之及此每不覺懼然今於千萬夢想之外擅離黜置之所恣到近京之地人心驚懼莫不戰悼嗚呼臣等之與此賊尙戴一天致有此窮凶絶妖之擧者莫非臣等之罪而亦不料其在益無忌憚至此之極也若不於此時亟施王章永絶禍根則其可曰國有臣子乎其不可一刻容貸也決矣請黜罪人鄭致達妻亟令王府夬定典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者唯大計之沮遏也與國榮所謀議者惟國脈之潛圖也四字凶言已是振古所無之大逆而到今眞賊盡爲發露逆節尤極凶慘筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃是澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮賊之律不施於此賊其可曰國有三尺乎且況逆復正法之後以下十五字刀削擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據均軸之任眷遇何如恩造何如而賦性側媚宅心陰祕莫念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計愈於掉悅而反肆欺罔之習噫嘻痛矣是豈今日臣子之所敢萌於心而筆諸之者耶且況網打之計莫售則反爲薦人之擧樹黨之意斯愈則至有擬帥之謀父子綢繆同惡相濟殆有甚於世番之於凶賊堅之於積以下二十四字刀削姻付賊復陰助聲勢不軌之跡已綻懷二之謀難掩賊復之輸款卽尙喆之結案揆以邦憲焉逭天討而當律未施陰誅先加輿憤去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥戮之典以下十三行刀削答曰不允以下九字刀削
정조 17년
行大司諫申光履司諫李龜雲獻納兪岳柱啓曰罪人克觀克泰以妖任之同氣凶謀逆節爛熳同參而嚴訊之下抵賴不服未克究覈未及承款王章莫洩輿憤莫洩請金甲島爲奴罪人克觀古今島罪人克泰更令王府嚴鞫得情夬正王法逆賊尙魯卽是千萬古所未有之劇賊而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬䂨不足以懲其罪孥之戮之在法當然凡係祖宗朝金科玉條猶或隨時變通則今此追孥之禁自近來斷然定行守之太固致使應行之律不得施於此賊萬有一日後惡逆之如尙魯窮凶之如抵賴不服頑忍徑斃則孥戮之法其將不施乎罪在罔赦事關後弊請逆賊尙魯亟施孥戮之典星漢之凶言逆節綻露無餘擧國臣民莫不沬血致討其父師文苟有一分嚴畏之心則所當屛息縮伏覓死不得而渠敢偃處城闉延接人客此已萬萬痛惡而詬天罵日凶言悖說罔有紀極梟音益肆狼毒愈狼之說至登諫長之陳疏繼有法府之捉囚凡今日含生之倫擧切驚痛憤惋誓不與此賊父子共戴一天秋堂之疏請移鞫亦可見嚴國法討亂賊之義而不惟不賜允從乃以先問師文不但顚倒爲敎此賊之指斥乘輿公肆詬罵又出於星漢未伏法之前則其父子同惡讎國怨天之狀愈可見矣星漢請鞫旣有府院合啓師文竝鞫尤是擧國同聲而不意全放之命有若疎釋者然國體之隳壞已無可言輿憤之轉激去而益甚請亟寢秋曹罪人柳師文放釋之命仍令王府設鞫嚴問夬正典刑新除授正言李光鉉時在京畿廣州地正言池德斌時在忠淸道天安地司憲府新除授執義尹在醇時在京畿通津地掌令李挺龍時在忠淸道忠州地持平金憬時在京畿廣州地請竝斯速乘馹上來事下諭答曰不允下諭事依啓
정조 17년
癸丑六月十四日卯時上御熙政堂右副承旨入侍時右副承旨金翰東假注書金景煥記注官金良倜記事官洪樂游以次進伏訖上曰左承旨入侍賤臣承命出傳行左承旨徐龍輔進伏上曰守令入侍賤臣承命出與梁山郡守吳鼎源禮山縣監丁述祖燕岐縣監趙鎭寧長鬐縣監張益福偕入進伏上命書榻敎曰右承旨入侍賤臣承命出傳行右承旨林濟遠進伏上命書傳敎曰庇仁縣監之代令該曹口傳差出待下批與未下直守令當日辭朝上曰守令進前鼎源進前奏職姓名訖上曰爾能如前官之治績乎以爾了了若欲不爲則已不然則何難做治爾須體今日申飭之意着意爲之可也命除七事述祖奏職姓名訖上曰誦奏七事可也述祖仰奏訖上曰爾能如前官之治績耶述祖曰才識魯鈍何能質言仰對乎龍輔曰禮山縣監丁述祖不待下詢徑先奏對事體未安推考何如上曰依爲之出擧條鎭寧奏職姓名訖上曰曾經守令乎鎭寧曰係是初宰矣上曰爾須善爲之可也益福進前上曰職姓名仰奏可也益福曰全羅道張益福矣如是誤對者屢次龍輔曰長鬐縣監張益福職姓名奏對之際擧措駭然從重推考何如上曰依爲之出擧條濟遠曰長鬐縣監張益福重推之下擧措之顚倒奏對之駭錯愈往愈甚全不成樣不可問備而止本院請推之外無他可施之罰何以爲之乎上曰遐方之人不識筵體必由於惶劫纔已推考渠之下去後堪任不堪任付之道伯考察狀聞以今日筵席所見觀之禮山倅之做錯不下於長鬐然治績不在於奏對之喋喋亦從寬典姑不深責下去後堪任與不堪任令道伯限秋冬考察狀聞可也出擧條上命宣諭仍命守令先退鼎源等退出上曰禁堂入侍賤臣承命出與同義禁趙心泰偕入進伏上曰同義禁進前心泰進伏上曰昨夜以具純事何時開坐乎心泰曰三更後開坐矣上曰具純之發配也別無更問其本罪之端以何言之乎心泰曰只以德意傳布矣上曰聽言觀貌具純之情狀槪可見大體如何也心泰曰生出獄門非渠所料仰頌聖德只自感泣而已矣濟遠曰草記體段自有格式而今此金吾草記雜以吏讀有違常例原草記使之改修正以入當該參坐禁堂推考何如上曰依爲之出擧條命禁堂先退心泰退出仍命退承史以次退出
정조 17년
癸丑六月十四日巳時上御重熙堂軍士房承旨入侍時行左承旨徐龍輔假注書鄭文始記注官金良倜記事官洪樂游以次進伏訖上曰嶺南御史來到城外云書啓復命何時與否知入賤臣承命出上命書榻敎曰進御加減淸肥飮前方中加便香附一錢五分減地骨皮五分去天麻一貼更爲煎入又命書傳敎曰年太淺劇邑蘇弊宜取熟鍊蔚山府使他道守令中素稱剛核人相換命退承史以次退出
정조 17년
癸丑六月十四日未時上御誠正閣左副承旨推考房承旨下直守令入侍時左副承旨李冕膺右副承旨金翰東假注書鄭文始記注官金良倜記事官洪樂游星州牧使成種仁密陽府使趙觀鎭豐德府使林性運庇仁縣監鄭雲達以次進伏種仁奏職姓名訖上曰治績誠謹爲之可嘉昨年年事何至於此種仁曰兩次雨水非但害稼至於草菜亦不得生矣上曰卽今皆已安堵乎種仁曰姑無捐瘠之患矣上曰麥農如何種仁曰稍登處或有之未免歉歲矣上曰市直何如種仁曰一石麥價幾爲二兩許矣上曰何爲上來種仁曰待勘次上來矣上曰何時下去種仁曰旣入京十八後下去計矣上曰嶺南事有下詢事後日下直可也觀鎭奏職姓名訖上曰蜜陽素稱難治下去善爲之性運奏職姓名訖上曰年紀幾何性運曰二十九矣上曰視汝若家人而蔚山素稱難治以汝年紀之少雖善爲於交河不可任此劇任故姑令相換善爲之可也雲達奏職姓名訖上曰下去善爲之命除宣諭仍命退諸臣以次退出
정조 17년
行都承旨沈煥之坐直行左承旨徐龍輔坐行右承旨林濟遠坐左副承旨洪仁浩坐直右副承旨李冕膺坐同副承旨未差注書徐有聞病一員未差假注書鄭文始仕金景煥仕直事變假注書李弘達仕
정조 17년
徐龍輔啓曰大司憲趙宗鉉持平鄭繼忠呈辭執義姜忱掌令金祖淳金晦彬傳旨未下持平金驥燦在外監察茶時之意敢啓傳曰知道
정조 17년
徐龍輔啓曰備邊司郞廳來言今日賓廳日次而上前開拆相値不得來會云矣敢啓傳曰知道
정조 17년
傳于林濟遠曰吏兵房承旨持褒貶啓本入侍
정조 17년
兵曹參議前望單子入之金翰東落點
정조 17년
傳于林濟遠曰吏曹參判許遞
정조 17년
以掌令金祖淳牌不進罷職傳旨傳于林濟遠曰聞有情勢許遞
정조 17년
以執義姜忱掌令金晦彬等再牌不進罷職傳旨傳于徐龍輔曰只推
정조 17년
吏曹口傳政事西部都事李在咸童蒙敎官韓復衍相換
정조 17년
以林道浩囚單子傳于徐龍輔曰附過放送
정조 17년
傳于林濟遠曰兵曹判書批下更爲牌招
정조 17년
傳于林濟遠曰兵曹判書爲先推考行首五衛將汰去
정조 17년
以五衛將呂萬永汰去傳旨傳于徐龍輔曰身爲曹司衛將初不現告萬萬駭然所當嚴棍姑爲參酌令該府拿問處之
정조 17년
徐龍輔啓曰兵曹判書徐有防入侍命下之後謂有難安之端屢度催促終不入來事體未安推考警責仍卽牌招何如傳曰私義雖似難强公格不敢擺脫此所以古人處義或多見笑於俗眼處而其實則不以私害公也䆳古之例姑舍是此吏判與故重臣吳載純同時行公竝參大政娚妹則一也且無格例之新有釐改者則今忽看作必遞之義半日相持致煩請牌意出戒懼跡反屑越前望之點下於此吏判也豈不深量此箇事理乎兵曹判書徐有防爲先推考牌招申飭行公
정조 17년
以兵曹判書徐有防牌不進推考傳旨傳于徐龍輔曰申飭之下又復違牌吏判畏公格兵判知私嫌而然乎不除則已旣授之決不當以無於例之事曲施體諒然則揆以道理豈敢坐要飭敎乎爲先從重推考更卽牌招嚴飭開拆仍卽開政政院之尙不更請牌招極爲駭然當該承旨洪仁浩從重推考
정조 17년
徐龍輔啓曰兵曹判書徐有防再牌不進推考傳旨今方捧入而開拆及開政命下之後連事違召不卽擧行事體所在誠極未安所當更請牌招而係是一日三牌何以爲之敢稟傳曰更爲牌招
정조 17년
徐龍輔啓曰兵曹判書徐有防三牌不進推考傳旨今方捧入而開拆及開政旣有成命前後飭敎何等截嚴而連事違召無意承膺揆以事體萬萬未安所當更請牌招而係是一日四牌何以爲之敢稟傳曰更爲牌招
정조 17년
林濟遠啓曰吏曹郞廳來言承旨有闕政事取稟傳曰前望單子入之待下批牌招察任
정조 17년
以呂萬永囚單子傳于洪仁浩曰付過放送
정조 17년
以朴綏源兪漢紀囚單子傳于徐龍輔曰日熱如此今日內捧供處暑前時囚切勿無端經夜不捧供事分付
정조 17년
徐龍輔以都摠府言啓曰今日入直內三廳武兼禁軍及軍兵等當爲中日習射而上前開拆相値不得爲之之意敢啓傳曰知道
정조 17년
洪仁浩以吏曹言啓曰司饔院官員等矣今癸丑年春夏等褒貶當爲等第而因提調有故不得磨勘之意敢啓傳曰知道
정조 17년
林濟遠以吏曹言啓曰今日本曹開拆坐起時考見諸道褒貶啓本則鳳山郡守柳心源以難責振刷爲目則宜置中考而置諸上考殷栗縣監金致光以病豈妨務校宜制悍爲目則宜置下考而置諸中考殊無嚴明殿最之意該道臣推考警責鳳山郡守柳心源中考施行殷栗縣監金致光罷黜何如傳曰允殷栗縣監金致光自在兼史之時熟知純勤之恢恢於蕞縣況忠壯之家從宦者只有此人欲令官以享之曾有除郡之擧矣道伯若能隨處察飭如渠無勢者自有柔必剛之效大抵海俗制悍之難朝家則認以爲營邑同然若欲自勉而勉他不必責人如彼太備致光勿罷以此意申飭道伯可也
정조 17년
林濟遠以吏曹言啓曰樂安郡守洪采疇以三年窠守令兩次居中其不治可知依例罷黜何如傳曰允本邑之難治與數遞爲吏民切痼之瘼若不拔例擇送何以蘇弊乎卿其知悉兩南貶遞守令中賑邑之代瘡痍之餘一刻曠官可悶今日開政先爲另擇待下批一兩日內申飭下送可也
정조 17년
有政吏批行判書李文源進參判未差參議李勉兢病行都承旨沈煥之進以李在學爲吏曹參判以洪克浩爲掌令尹光普爲校理洪秀輔爲左參贊洪良浩爲知經筵李羽逵爲軍資正元晦鎭爲戶曹佐郞趙祥逵爲司僕僉正金獜淳爲景慕宮令權以綱爲兵曹參判南省老爲刑曹佐郞南正周爲長興府使柳相亮爲樂安郡守申禹相爲茂長縣監
정조 17년
以高山察訪望筒傳于林濟遠曰數遞宜念前察訪仍任
정조 17년
以全羅監司權狀啓鎭安縣監朴華源御史封庫依例罷黜其代各別擇差催促下送事傳于林濟遠曰以賑餘殘邑願得良倅不待狀請可以推知況所請如此拔例擇差待下批明日下送而得失之狀若或將無同不擇之判堂難免重勘此意申飭政廳
정조 17년
再政以尹文東爲鎭安縣監左參贊單鄭民始右參贊單洪秀輔高山察訪權漢緯仍任事承傳
정조 17년
李冕膺以戶曹言啓曰本曹郞廳及所屬各司官員今癸丑春夏等褒貶依前例磨鍊以入而去壬子秋冬等褒貶時軍資監因都提調有故限內不得磨勘矣今則其時官員已多遷轉難以考績依近例蕩滌何如傳曰允
정조 17년
李冕膺以禮曹言啓曰宗廟署社稷署各陵殿園墓景慕宮本曹郞廳四學童蒙敎官通禮院掌樂院奉常寺典牲署禮賓寺東南關王廟東西氷庫東西活人署圖畫署典醫監官員等今癸丑年春秋等褒貶等第以入而弘文館藝文館春秋館承文院成均館觀象監內醫院司譯院惠民署官員等褒貶各其司領事都提調提調及堂上有故不得一體磨勘之意敢啓傳曰知道
정조 17년
李冕膺以禮曹言啓曰今此所屬各司官員等褒貶時翼陵參奉李在翼與參判臣李在學有應避之嫌中學敎授洪秀晩與參議臣尹行元有應避之嫌不得同爲磨勘各爲別啓本以入之意敢啓傳曰知道
정조 17년
徐龍輔以兵曹言啓曰本曹今癸丑年春夏等褒貶啓本中刀擦伍處之意敢啓傳曰知道
정조 17년
徐龍輔以兵曹言啓曰本曹今癸丑年春夏等褒貶等第磨鍊以入而曹所屬訓鍊院司僕寺軍器寺官員等去壬子年秋冬等褒貶其時官員已多遞易依例蕩滌之意敢啓傳曰知道
정조 17년
沈煥之以工曹言啓曰本曹郞廳今癸丑年春夏等褒貶及屬司繕工監掌苑署瓦署造紙署典涓司今癸丑年春夏等褒貶合六度磨勘以入而屬司尙衣院今癸丑年春夏等褒貶因該司提調之有故限內不得磨勘之意敢啓傳曰知道
정조 17년
李冕膺以弘文館提學意啓曰今春夏等本館褒貶當爲等第磨勘而以領館事大提學不備限內不得爲之之意敢啓傳曰知道
정조 17년
林濟遠以議政府右議政意啓曰今癸丑年春夏等褒貶當爲等第而臣以身病限內不得磨勘之意敢啓傳曰知道
정조 17년
徐龍輔以中樞府言啓曰本府郞廳及醫員錄事等今春夏等褒貶當爲等第而領中樞府事臣洪樂性有身病限內不得磨勘之意敢啓傳曰知道
정조 17년
林濟遠以敦寧府言啓曰府郞廳等矣今春夏等褒貶等第當爲磨勘而首堂上未差限內不得爲之之敢啓傳曰知道
정조 17년
林濟遠以耆老所言啓曰本所堂上多有身病今癸丑年春夏等褒貶限內不得磨勘之意敢啓傳曰知道
정조 17년
徐龍輔以壯勇營都提調意啓曰本營從事官及諸將官今癸丑春夏等褒貶磨勘以入之意敢啓傳曰知道
정조 17년
徐龍輔以壯勇營言啓曰本營諸將校各哨色頭目軍及統首等今癸丑春夏等勤慢磨勘以入之意敢啓傳曰知道
정조 17년
徐龍輔以訓鍊都監言啓曰本局從事官禁松參軍及諸將官等今癸丑年春夏等褒貶當爲等第而都提調時未出代限內不得磨勘之意敢啓傳曰知道
정조 17년
徐龍輔以禁衛營都提調意啓曰今癸丑春夏等褒貶磨勘以入而去庚戌春夏秋冬等辛亥春夏秋冬等壬子春夏秋冬等褒貶未得磨勘矣從事官及諸將官多有遞改今不得磨勘依例蕩滌之意敢啓傳曰知道
정조 17년
徐龍輔以禁衛營都提調意啓曰今春夏等褒貶磨勘啓本中二處刀劑之意敢啓傳曰知道
정조 17년
徐龍輔以御營廳言啓曰今癸丑年春夏等褒貶依例磨勘以入而自庚戌春夏等至壬子秋冬等褒貶連因有故不得磨勘矣到今其時從事官諸將官多有已遞之人竝不爲磨勘之意敢啓傳曰知道
정조 17년
徐龍輔以宣惠廳都提調意啓曰本廳郞廳等今癸丑春夏等褒貶當爲等第而臣等俱有故限內不得磨勘之意敢啓傳曰知道
정조 17년
徐龍輔以濬川司都提調意啓曰本司都廳及郞廳等今癸丑年春夏等褒貶當爲等第而臣等俱有故限內不得磨勘之意敢啓傳曰知道
정조 17년
李冕膺以成均館同知館事意啓曰停擧儒生生員洪祐淵幼學兪仲煥李正東辛鳳祚尹陽光等竝依下敎解停之意敢啓傳曰知道名不記向因闕門內服着犯科勘配者相考分揀放送事分付至於洪祐淵所犯不可止於杖流十分斟酌姑先停擧矣亦入於解停中雖不拔去此後若或不謹當用重律令二同知事知悉嚴飭旣有館長則此草記之兼堂替行極爲昧例何關於職名實兼之例付與否乎大司成推考雖以內閣政院本館言之尙無一言措辭請付當該閣臣承旨同知事亦爲推考此後除非開政例付之時而如値擧行之事以口傳還付之意閣館院中各隨當司卽爲稟啓事申飭可也
정조 17년
吏曹口傳政事大司成單徐榮輔
정조 17년
以大司成徐榮輔單付單子傳于李冕膺曰無口傳之命亦無定式則豈可徑付乎該房承旨推考今番則時帶檢校仍爲口傳下批
정조 17년
徐龍輔以義禁府言啓曰瑞山前郡守鄭時采所斤前僉使金命嶷等拿問嚴處事傳旨啓下矣鄭時采金命嶷等自任所未及上來云依例發遣府書吏羅將拿來何如傳曰允
정조 17년
禁府啓目善山前府使朴綏源居昌前縣令兪漢紀等原情云云傳旨內辭緣泛稱遲晩竝只刑推得情何如判付啓竝只除刑推待朝議處照律仍別功議減等以聞爲良如敎
정조 17년
兵曹判書徐有防疏曰伏以臣於見職豈敢曰堪承而荐違召命幸逭譴何猥陳衷懇未蒙體諒牀迫義分黽勉行公居然已踰朔矣每回循省若隕淵谷求遞一念寤寐如結今於目下竊有萬萬難安不得不控籲者臣與新除授行吏曹判書臣李文源爲娚妹間也娚妹親嫌與他自別而若使之一東一西倂據兩銓文武官職互相進退從他譏議恬不知避則非但區區私義之極其懍惕其於公家用人之道豈不苟簡之甚且況都目大政非尋常注擬之比而不日當行者乎年前之一時已例非臣之所可援而雖以資級崇卑言之在下當遞又在於臣飭敎截嚴天牌儼臨冒犯違傲益增罪戾玆敢略入文字仰瀆黈纊之下伏乞聖明俯賜鑑諒特遞臣本兵之任以重官方以安賤分千萬幸甚臣無任云云答曰省疏具悉娚妹自娚妹金石自金石卿其勿辭行公
정조 17년
癸丑六月十五日寅時上御熙政堂吏兵房承旨持褒貶啓本入侍時行都承旨沈煥之行左承旨徐龍輔行右承旨林濟遠左副承旨李冕膺右副承旨金翰東同副承旨林道浩假注書鄭文始金景煥記注官金良倜記事官洪樂游直提學徐鼎修以次進伏訖上曰今日肅拜守令入侍賤臣承命出與居昌縣令鄭昌蓍智禮縣監鄭雲逵山淸縣監李冕齊偕入進伏上曰守令進前昌蓍進前奏職姓名訖上曰下去善爲之雲逵奏職姓名訖上曰今此除宰意有所在汝知此意否雲逵對曰閤門惶感之外更無仰達矣上曰第欲試汝之才下去善爲之冕齊奏職姓名訖上曰幾次出宰乎冕齊對曰初倅也上曰下去善爲之仍命宣諭命守令先退昌蓍等退出上曰進御加減淸肥飮依前方一貼更爲煎入出榻敎上曰吏判本曹褒貶後卽爲開拆座起兵判亦令入來上曰當該承旨爲先遞差拿處出榻敎道浩退出仍詣禁府上曰承旨前望單子入之出榻敎上曰新除授承旨牌招出榻敎賤臣承命出洪仁浩牌招上曰兵曹堂上前望單子入之待下批牌招察任出榻敎濟遠曰卽伏見咸鏡監司金憙今春夏褒貶啓本則守令無一人居下殊無嚴明殿最之意推考警責何如上曰依爲之出擧條濟遠曰卽伏見全羅監司權今春夏等褒貶啓本則長興府使元永胄題目宜置下考而置諸上考致勤點下推考警責何如上曰依爲之出擧條仍命退承史以次退出
정조 17년
癸丑六月十五日卯時上御重熙堂左承旨入侍時行左承旨徐龍輔假注書鄭文始記注官金良倜記事官洪樂游以次進伏訖上曰左副承旨入侍賤臣承命出傳與左副承旨洪仁浩偕入進伏上命書傳敎曰西部都事李在咸他官口傳相換仁浩曰卽伏見忠淸監司李亨元江原監司申耆今春夏等褒貶啓本則守令無一人居下殊無嚴明殿最之意竝推考警責何如上曰依爲之出擧條龍輔曰捕校褒貶之以勤慢書考自是古例而今此左右捕廳部將褒貶啓本以上中下書考者有違格例殊涉未安當該刑曹堂上推考警責原啓本還給使之改修正以入何如上曰依爲之出擧條龍輔曰殿最修啓自有格式而今此御營廳將官褒貶啓本中把摠未差者書以入啓未下時任把摠之類竝無職名而只書姓名者大是不察極涉未安當該大將推考何如上曰依爲之出擧條龍輔曰卽伏見平安兵使柳孝源今春夏等褒貶啓本則古城僉使高應濂題目宜置中考而置諸上考致勤點下殊無嚴明殿最之意推考警責何如上曰依爲之出擧條龍輔曰卽伏見忠淸水使李潤謙黃海兵使姜五成水使李禹鉉平安監司李秉模慶尙左水使姜膺煥南兵使許任北兵使崔景岳今春夏等褒貶啓本則守令邊將無一人居下殊無嚴明殿最之意竝推考警責何如上曰依爲之出擧條仍命退諸臣以次退出
정조 17년
行都承旨沈煥之坐行左承旨徐龍輔坐行右承旨林濟遠坐直左副承旨金孝建坐右副承旨洪仁浩坐同副承旨李冕膺坐直注書徐有聞病一員未差假注書鄭文始仕金景煥仕直事變假注書李弘達仕
정조 17년
徐龍輔啓曰大司憲趙宗鉉持平鄭繼忠呈辭執義姜忱掌令金晦彬未肅拜掌令洪克浩持平金驥燦俱在外監察茶時之意敢啓傳曰知道
정조 17년
徐龍輔啓曰兵曹郞廳來言明日武臣堂上祿試射試官當爲擬入而判書徐有防謂有情勢不得擧行云何以爲之敢稟傳曰牌招
정조 17년
傳于沈煥之曰下直守令入侍
정조 17년
以兵曹判書徐有防牌不進推考傳旨傳于徐龍輔曰更爲牌招
정조 17년
林濟遠啓曰兵曹判書徐有防特敎申飭何等諄複而謂以俟勘來到闕外屢度催促終不膺命事體所在誠極未安推考警責何如傳曰此啓辭勿施當該承旨推考仍以前牌催促